Logodenn stlennegel - Wikipedia

# Logodenn stlennegel

### Diwar Wikipedia, an holloueziadur digor

Ul logodenn treloc'hel PS/2

Graet e vez gant ul logodenn loc'hañ ur reti ("a cursor") war skramm un unvez wereañ pe c'hoazh deverkañ, dilec'hiañ, dazverañ ergorennoù ("objects") gant afelloù. Un drobarzhell boentañ eo hag ivez un drobarzhell enankañ.

Graet e vez "klik" eus pouezañ war un afell d'al logodenn d'ober ur gwezhiadur (pe obererezh).

Al logodenn gentañ a oa bet krouet ha danzeet gant Douglas Carl Engelbart eus an SRI (Stanford Research Institute). Unan e koad e oa oc'h enderc'hel div bladenn diaserzh ha luget ouzh un urzhiataer gant ur re orjalennoù gwedennet.

## [kemmañ] Rizhoù logodennoù

Gallout a reer renkañ al logodennoù stlennegel hervez o zeknologiezh delec'hiañ met ivez hervez mod treuzkas ar roadennoù d'an urzhiataer.

Teir familh logodennoù a c'heller menegiñ :

- Al logodennoù treloc'hel a vez o mont en dro diazezet war ur voul gaoutchoug pe blastik ensterniet e-barzh ur garoñserezh blastik. Treuzkaset eo fiñvadur ar voul da div ruilhenn. Ouzh ahel pep hini anezhe eo bet marc'het ur rod toulloùigoù tro-dro dezhi. Pep rod a tremen dirak un enanker (pe kaptor) gweledel (pe optikel) da zidermenañ savlec'h ar reti war ar skramm hag e dizh. Ar c'haptorioù-se a vez amparet gant ul luc'hdiod hag ul LED an hini diwezhañ o sklerijennañ al luc'hdiod pa ne vez ket un dra bennak o tremen etreze ; neuze e c'hell treuzkas an enanker un "1" mezoniel d'an urzhiataer, anez-se ur "0".

- Al logodennoù gweledel a zo gouest da zidermenañ ar fiñvadur dre dielfennadur gweledel ar gorre e vezont o ruzañ warnañ. Amparet e vez al logodennoù gweledel gant ul LED, ur reizhiad gorren skeudennoù (IAS) hag ur c'hewerier arhentoù niverel (DSP). Sklerijennet e vez ar gorre gant al LED da reiñ an tu d'ar reizhiad IAS da c'horren skeudenn ar gorre. Ar c'hewerier DSP a c'hell neuze dre zielfennañ arouezadurioù ar gorre didermenañ ar fiñvadur a-zremm hag a-zerc'h. Arc'hwelañ a ra al logodenn gweledel war ur gorre dilampr pe gant ilrezioù liv.

- Al logodennoù hep fun a servij muioc'h mui pa c'hellont bezañ arveret hep bezañ luget ouzh an urzhiataer. Lies seurt logodennoù hep fun a vez kavet :

> Logodennoù danruz : al logodennoù-se a vez implijet tal-ouzh-tal gant ur paker danruz kennasket ouzh an urzhiataer. Ur metradoù bennak eo arhedad an trevnad-se.

> Logodennoù hertzel : arveret e vezont gant ur paker hertzel peurliesañ perc'henntiezhel d'ar c'henderc'her. An arhedad a c'hell mont betek un dek metr bennak ha ne rank ket al logodenn bezañ a-well gant ar paker gant an trevnad-se.

> Logodennoù BlueTooth : arveret int gant ur paker BlueTooth kennasket ouzh an urzhiataer. Heñvel eo o arhedad ouzh hini al logodennoù hertzel.

## [kemmañ] Kennaskerioù al logodenn

Evit al logodennoù gant fun e vezont luget ouzh an urzhiataer peurliesañ gant ur c'hennasker PS/2. Muioc'h mui e vez kavet logodennoù luget ouzh ar porzh USB.

Adtapet diwar "http://br.wikipedia.org../../../l/o/g/Logodenn_stlennegel.html"

Rummadoù ar bajenn: Teknologiezh | Urzhiataerezh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- العربية
- Беларуская (тарашкевіца)
- Български
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- Қазақша
- 한국어
- Latina
- Lingála
- Lietuvių
- Latviešu
- Македонски
- മലയാളം
- Bahasa Melayu
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Тоҷикӣ
- ไทย
- Türkçe
- Українська
- اردو
- ייִדיש
- 中文